钦定古今图书集成/明伦汇编/闺媛典/第312卷 > 皇清四十五 > 吴懋杰妻龙氏
## 钦定古今图书集成/明伦汇编/闺媛典/第312卷 > 皇清四十五 > 吴懋杰妻龙氏

按《望江县志》：龙氏，吴懋杰妻，廪生宗宁母也。幼出名门，素娴礼则，年十八适吴，甫一年而杰殁，氏哀毁屡绝，引刀欲自裁，姑嫜娣姒环泣止之曰：“守志立嗣，以慰泉下，功莫大焉，何以死！” 爰即柩前置嗣长斋，事姑训嗣子宗宁食饩于庠，为时名士，茹苦四十馀年如一日。郡守旌之。